મુલુંડ સ્ટેશન બહારની પાન-બીડીની દુકાનો હટાવવાના પોતાના સંકલ્પ વિશે મિડ-ડે LOCALને જણાવતાં સ્ટેશન-મૅનેજર જી. ડી. બરનવાલે કહ્યું હતું કે ‘મારું માનવું છે કે તમે જ્યાં પણ રહો, ઘરે કે ઑફિસમાં, તમારી આસપાસનો પરિસર સ્વચ્છ હોવો ખૂબ જરૂરી છે. જો તમારી આસપાસનો પરિસર સ્વચ્છ હશે તો તમે તન અને મન બન્નેથી તંદુરસ્ત રહેશો. મારી મુલુંડના સ્ટેશન-મૅનેજર તરીકે પોસ્ટિંગ થઈ ત્યારે મેં આખા સ્ટેશન પર વધુમાં વધુ ડસ્ટબિનો મુકાવ્યાં હતાં.